CELEX: 32020R0206
Language: fi
Date: 2020-02-14 00:00:00
Title: Komission täytäntöönpanoasetus (EU) 2020/206, annettu 14 päivänä helmikuuta 2020, luvan antamisesta Theobroma cacao L. -kasvista saatavan hedelmälihan, hedelmälihamehun ja hedelmälihamehutiivisteen saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

17.2.2020   
               
               
                  FI
               
               
                  Euroopan unionin virallinen lehti
               
               
                  L 43/66
               
            
         KOMISSION TÄYTÄNTÖÖNPANOASETUS (EU) 2020/206,
         annettu 14 päivänä helmikuuta 2020,
         luvan antamisesta Theobroma cacao L. -kasvista saatavan hedelmälihan, hedelmälihamehun ja hedelmälihamehutiivisteen saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 15 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa. Kolmannesta maasta tuleva perinteinen elintarvike on asetuksen (EU) 2015/2283 3 artiklassa määritelty uuselintarvike.
                  
               
                     (2)
                  
                  
                     Komission täytäntöönpanoasetuksessa (EU) 2017/2468 (2) vahvistetaan kolmansista maista peräisin olevia perinteisiä elintarvikkeita koskevat hallinnolliset ja tieteelliset vaatimukset.
                  
               
                     (3)
                  
                  
                     Komission täytäntöönpanoasetus (EU) 2017/2470 (3) hyväksyttyjä uuselintarvikkeita koskevan unionin luettelon laatimisesta on annettu asetuksen (EU) 2015/2283 8 artiklan mukaisesti.
                  
               
                     (4)
                  
                  
                     Asetuksen (EU) 2015/2283 15 artiklan 4 kohdan mukaisesti komissio päättää kolmannesta maasta tulevan perinteisen elintarvikkeen hyväksymisestä ja unionin markkinoille saattamisesta.
                  
               
                     (5)
                  
                  
                     Yritykset Nestec York Ltd ja Cabosse Naturals NV., jäljempänä ’hakijat’, toimittivat 30 päivänä tammikuuta 2019 ja 28 päivänä maaliskuuta 2019 komissiolle ilmoituksen aikeesta saattaa Theobroma cacao L. -kasvista saatava hedelmäliha, hedelmälihamehu ja hedelmälihamehutiiviste (kaakaon hedelmäliha) unionin markkinoille kolmannesta maasta tulevana perinteisenä elintarvikkeena asetuksen (EU) 2015/2283 14 artiklan mukaisesti. Hakijat hakevat hyväksyntää sille, että koko väestö voisi käyttää Theobroma cacao L. -kasvista saatavaa hedelmälihaa, hedelmälihamehua ja hedelmälihamehutiivistettä sellaisenaan tai elintarvikkeen ainesosana.
                  
               
                     (6)
                  
                  
                     Komissio pyysi täytäntöönpanoasetuksen (EU) 2017/2468 7 artiklan 2 kohdan nojalla hakijoilta lisätietoja ilmoituksen asianmukaisuuteen liittyvistä asioista. Pyydetyt tiedot toimitettiin 12 päivänä huhtikuuta 2019 ja 20 päivänä kesäkuuta 2019.
                  
               
                     (7)
                  
                  
                     Hakijoiden esittämät tiedot osoittavat, että Theobroma cacao L. -kasvista saatavaa hedelmälihaa, hedelmälihamehua ja hedelmälihamehutiivistettä on jo pitkään käytetty turvallisesti elintarvikkeena Brasiliassa.
                  
               
                     (8)
                  
                  
                     Asetuksen (EU) 2015/2283 15 artiklan 1 kohdan mukaisesti komissio toimitti 22 päivänä toukokuuta 2019 ja 20 päivänä kesäkuuta 2019 asianmukaiset ilmoitukset jäsenvaltioille ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.
                  
               
                     (9)
                  
                  
                     Jäsenvaltiot tai elintarviketurvallisuusviranomainen eivät toimittaneet komissiolle asetuksen (EU) 2015/2283 15 artiklan 2 kohdassa säädetyssä neljän kuukauden määräajassa asianmukaisesti perusteltuja turvallisuutta koskevia vastalauseita, jotka koskevat Theobroma cacao L. -kasvista saatavan hedelmälihan, hedelmälihamehun ja hedelmälihamehutiivisteen saattamista unionin markkinoille.
                  
               
                     (10)
                  
                  
                     Sen vuoksi komission olisi hyväksyttävä Theobroma cacao L. -kasvista saatavan hedelmälihan, hedelmälihamehun ja hedelmälihamehutiivisteen saattaminen unionin markkinoille ja päivitettävä unionin uuselintarvikeluettelo.
                  
               
                     (11)
                  
                  
                     Sen vuoksi täytäntöönpanoasetusta (EU) 2017/2470 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Sisällytetään tämän asetuksen liitteessä määritelty Theobroma cacao L. -kasvista saatava hedelmäliha, hedelmälihamehu ja hedelmälihamehutiiviste täytäntöönpanoasetuksella (EU) 2017/2470 perustettuun unionin hyväksyttyjen uuselintarvikkeiden luetteloon.
            
            
               2.   Edellä olevassa 1 kohdassa tarkoitettuun kohtaan unionin luettelossa lisätään tämän asetuksen liitteessä säädetyt käyttöedellytykset ja merkintävaatimukset.
            
         
         
            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 11.12.2015, s. 1.
         
            (2)  Komission täytäntöönpanoasetus (EU) 2017/2468, annettu 20 päivänä joulukuuta 2017, kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 55).
         
            (3)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
      
      
         
            LIITE
            Muutetaan täytäntöönpanoasetuksen (EU) 2017/2470 liite seuraavasti:
            
                        1)
                     
                     
                        Lisätään taulukkoon 1 (Hyväksytyt uuselintarvikkeet) aakkosjärjestyksessä seuraava kohta:
                        
                                    Hyväksytty uuselintarvike
                                 
                                 
                                    Uuselintarvikkeen käyttöedellytykset
                                 
                                 
                                    Merkintöjä koskevat lisävaatimukset
                                 
                                 
                                    Muut vaatimukset
                                 
                              
                                    ”Theobroma cacao L. -kasvista saatava hedelmäliha, hedelmälihamehu ja hedelmälihamehutiiviste (kolmannesta maasta tuleva perinteinen elintarvike)
                                 
                                 
                                    Ei määritelty
                                 
                                 
                                    Uuselintarvikkeen nimitys sitä sisältävien elintarvikkeiden pakkausmerkinnöissä on ”kaakaon (Theobroma cacao L.) hedelmäliha”, ”kaakaon (Theobroma cacao L.) hedelmälihamehu” tai ”kaakaon (Theobroma cacao L.) hedelmälihamehutiiviste” sen mukaan, mistä muodosta on kyse.”
                                 
                                 
                                     
                                 
                              
                  
                        2)
                     
                     
                        Lisätään taulukkoon 2 (Eritelmät) aakkosjärjestyksessä seuraava kohta:
                        
                                    Hyväksytty uuselintarvike
                                 
                                 
                                    Eritelmät
                                 
                              
                                    ”Theobroma cacao L. -kasvista saatava hedelmäliha, hedelmälihamehu ja hedelmälihamehutiiviste
                                    (kolmannesta maasta tuleva perinteinen elintarvike)
                                 
                                 
                                    
                                       Kuvaus/Määritelmä
                                    
                                    Perinteinen elintarvike on kaakaokasvin (Theobroma cacao L.) hedelmäliha, joka on ”vesipitoista, limaista ja hapanta ainetta, jonka seassa on papuja”.
                                    Kaakaon hedelmäliha saadaan halkaisemalla kaakaopalot, minkä jälkeen se erotetaan kuorista ja pavuista; tämän jälkeen hedelmäliha pastöroidaan ja jäädytetään. Kaakaon hedelmälihamehua ja/tai kaakaon hedelmälihamehutiivistettä valmistetaan käsittelyn jälkeen (entsymaattinen käsittely, pastörointi, suodatus ja tiivistäminen).
                                    
                                       Kaakaon hedelmälihan, hedelmälihamehun ja hedelmälihamehutiivisteen tyypilliset koostumustiedot
                                    
                                    Proteiini (g/100 g): 0,0–2,0
                                    Kokonaisrasva (g/100 g): 0,0–0,2
                                    Kokonaissokeri (g/100 g): > 11,0
                                    Brix (Brix-aste): ≥ 14
                                    pH: 3,3–4,0
                                    
                                       Mikrobiologiset vaatimukset
                                    
                                    Kokonaispesäkemäärä (aerobiset): < 10 000  PMY (1)/g
                                    Enterobakteerit: ≤ 10 PMY/g
                                    
                                       Salmonella: Ei esiinny/25 g”
                                 
                              
                  
               (1)  PMY: Pesäkkeen muodostava yksikkö.